open-index/open-wikipedia-markdown huggingface dataset:
Kasseri

**Kasseri** ( tai κασσέρι, *kasséri*) on kreikkalainen juusto, joka on tehty lampaanmaidosta ja mahdollisesti myös osittain vuohenmaidosta. Sen nimi tulee turkin kielen sanasta *kaşer*/*kaşar*.

Kasseri on koostumukseltaan puolikova. Se on merkitty San-juustoksi, joten sitä voidaan valmistaa vain Kreikassa. Kashkava-nimisenä valmistetaan samankaltaisia juustoja muualla Balkanin alueella, Turkissa ja Romaniassa. Juusto valmistetaan juoksuttamalla maitoa ja sitä kypsytetään useita kuukausia. Se sopii leivän päälle laitettavaksi ja myös ruanlaittoon.

## Lähteet
Veikko Oksanen

**Veikko Oksanen** (14. joulukuuta 1922 Loppi – 28. heinäkuuta 2011) oli suomalainen ammattiyhdistysjohtaja.

Oksasen äiti oli Senni Anneli Jokinen, aiemmin Haanpää. Oksanen oli maa- ja metsätöissä H. G. Paloheimo Oy:ssä, valaja Tampereen Pellava- ja Rautateollisuus Oy:ssä, Maa- ja sekatyöväen liiton toimitsija vuodesta 1945, Kutoma- ja neuletyöväen liiton puheenjohtaja 1952–1970 ja Tekstiili- ja vaatetustyöväen liiton toinen puheenjohtaja 1970–1974 ja sihteeri 1974–1982. Hän oli myös SAK:n työvaliokunnan jäsen 1956–1960 ja Suomen Ammattijärjestön puheenjohtaja 1960–1964 ja hallituksen jäsen 1968–1969.

## Lähteet

## Aiheesta muualla
*
Ahvenisjärven koulu

**Ahvenisjärven koulu** on Tampereella Hervannassa sijaitseva peruskoulu. Koulussa on 2024 noin 1&nbsp;000 oppilasta vuosiluokilla 1–9 ja henkilökuntaa noin 150. Lisäksi koulussa toimivat esiopetusryhmät eli 0. lk. Koulu toimii kolmessa eri koulurakennuksessa. Suurin niistä on Pohjois-Hervannan koulutalo, Kanjonin koulutalo on toiseksi suurin ja pienin Hallilan yksikkö. 

Koululla on musiikkipainotus 3. vuosiluokalta lähtien, johon pyritään 2. luokan keväällä. 6. luokan keväällä on täydennyshaku.   Koulu toimii digitaalisten oppimisympäristöjen kehittäjäkouluna Tampereella. Uusi Pohjois-Hervannan koulutalo valmistuu 2026. Se on mitoitettu 1100 oppilaalle. Kanjonin koulutalon uudistamisen suunnittelu on aloitettu, mutta poliittista päätöstä ei ole vielä tehty.

Koulun musiikkipainotus ja monikulttuurisuus ovat vaikuttaneet siihen, että kouluun on muodostunut elävä esittämisen ja esiintymisen kulttuuri. Koulu on sitoutunut avoimuuteen ja rakentavaan viestintään huoltajien kanssa.
Kööpenhaminan postitalo

**Kööpenhaminan postitalo** () oli Tanskan postilaitoksen pääkonttori vuosina 1912–2015. Se sijaitsee Bernstorffgaden ja Tietgensgaden risteyksessä päärautatieaseman vieressä. Uusbarokkityylisen rakennuksen suunnitteli Tanskan valtionrautateiden arkkitehti Heinrich Wenck, jonka käsialaa myös rautatieasema on. Vuosina 2016–2017 entinen postitalo muutettiin hotelliksi.
## Lähteet

## Aiheesta muualla
Mizithra

**Mizithra** () on Kreikasta peräisin oleva juusto. Sitä käytetään muun muassa spagettiruoissa. Mizithran hapan versio xinomizithra on tunnettu Kreetalla tuhansia vuosia. Tämä versio on hyvin kypsyneen ricottan kaltainen, ja sen valmistamiseen käytetään happoja.

## Lähteet
Danske Spil

**Danske Spil A/S** (vuoteen 2006 *Dansk Tipstjenste A/S*) on tanskalainen rahapeliyhtiö, jonka osakkeista valtio omistaa 80 prosenttia ja Tanskan urheiluliitto (DIF) sekä Tanskan voimistelu- ja urheiluyhdistysten liitto (DGI) kummatkin kymmenen prosenttia. Pelien tuotot käytetään yleishyödylliseen toimintaan, kuten kulttuurin ja urheilun tukemiseen.
## Lähteet

## Aiheesta muualla
Hermeus

**Hermeus Corporation** on yhdysvaltalainen startup-yhtiö, jonka tavoitteena on kehittää hypersooniseen (yli 5-kertainen äänennopeus) lentoon kykenevä ilma-alus.

## Historia
Hermeus perustettiin vuonna 2018. Yhtiön tavoitteena on kehittää maailman nopein ilmaa hengittävä ilma-alus, joka kykenisi ainakin Mach 5:n eli hypersooniseen lentoon. Näihin nopeuksiin pystyviä koneita on ollut jo kauan, mutta ne ovat aina vaatineet rakettimoottorin. Ilmaa hengittävillä moottoreilla varustettujen koneiden nopeusennätystä pitää hallussaan Lockheed SR-71 Blackbird, joka ylsi yli Mach 3,3 -nopeuteen jo 1960-luvulla.

## Ilma-alukset
### Quarterhorse
Hermeuksen ensimmäinen prototyyppisarja on Quarterhorse-sarja (vapaasti ), johon kuuluu neljä kokeellista miehittämätöntä lentokonetta.

### Darkhorse
Hypersooninen miehittämätön monikäyttöinen lentokone, joka rakennetaan ainakin Yhdysvaltain puolustushallinnon tarpeisiin.

### Halcyon
Suunnitelma hypersoonisesta matkustajakoneesta.

## Lähteet
Vain elämää (15. tuotantokausi)

**[[Vain elämää (televisiosarja)|Vain elämää]]** -ohjelman 15. tuotantokaudella nähtiin Marko Hietala, Hanna Pakarinen, Ilta, Jussi Rainio, Roope Salminen, Eini, Costello Hautamäki ja Waldo. Kaudella oli mukana sarjan ensimmäiset kunniavieraat ensimmäisellä kaudella mukana ollut Katri Helena ja viidennellä kaudella mukana ollut Hector, joiden lauluja kauden artistit tulkitsivat. Kausi alkoi Nelosella ja Ruudussa 6. syyskuuta 2024.

## Jaksot
}
|-
! 2
| 13. syyskuuta 2024
| 508&nbsp;000
| Costello Hautamäki
| 
|-
! 3
| 20. syyskuuta 2024
| 477&nbsp;000
| Eini
| 
|-
! 4
| 27. syyskuuta 2024
| 472 000
| Roope Salminen
| 
|-
! 5
| 4. lokakuuta 2024
| 509 000
| Kunniavieras Katri Helena
| 
|-
! 6
| 11. lokakuuta 2024
| 474 000
| Waldo
| 
|-
! 7
| 18. lokakuuta 2024
| 519 000
| Jussi Rainio
| 
|-
! 8
| 25. lokakuuta 2024
| 481 000
| Ilta
| 
|-
! 9
| 1. marraskuuta 2024
| 432 000
| Kunniavieras Hector
| 
|-
! 10
| 8. marraskuuta 2024
| 472 000
| Hanna Pakarinen
| 
|-
! 11
| 15. marraskuuta 2024
| 512 000
| Marko Hietala
| 
|-
! 12
| 22. marraskuuta 2024
| 430 000
| Punaisen Ristin päivä
| 
|-
! 13
| 29. marraskuuta 2024
| 391 000
| Yllätysten päivä
| 
|-
! 14
| 6. joulukuuta 2024
| 91 000
|rowspan=2| Kooste kauden kappaleista
|rowspan=2| Kaikki artistipäivien kappaleet
|-
! 15
| 13. joulukuuta 2024
| 182 000
|-
! 16
| 20. joulukuuta 2024
| 215 000
| Joulusikermä
| 
|}
1 Keskikatsojamäärä televisiossa jakson ensiesityspäivänä.

## Lähteet
Félix Billet

**Félix Billet** (15. syyskuuta 1808 – 28. tammikuuta 1882) oli ranskalainen fyysikko. Hän oli vuosina 1847–1882 professorina ja 1873–1879 dekaanina Université de Bourgognessa Dijonissa. Hänen nimensä tuli tunnetuksi etenkin siitä, miten kahdella linssipuolikkaalla, joiden etäisyys toisistaan oli mikrometriruuvin avulla säädettävissä, voidaan tutkia interferenssijuovia. Menetelmästään hän tekee selkoa julkaisussaan: *Mémoire sur les demilentilles d’interférences* (1862). Hänen muut julkaisunsa käsittävät kappaleiden muodon muutoksia niiden sulaessa, nestesuihkujen havaintokeinoja, polarisoidun valon luonnetta ja sähköilmiöitä. Hänen oppikirjansa *Traité d’optique physique* (1858–1859) oli aikanaan suosittu.

## Lähteet
Chabichou du Poitou

**Chabichou du Poitou** on Ranskan lounaisosasta Nouvelle Aquitainen alueelta peräisin oleva vuohenmaidosta tehty juusto. Se on AOP:n alkuperäleimalla suojattu, joten sitä voidaan tehdä vain kolmen vuohirodun maidosta. Nämä vuohirodut ovat Poitevine, Saanen ja Alpine. Juuston maku on kirpeä. Tavallisesti sitä kypsytetään 10–30 päivää. Sen pääasiallinen tuotantoalue on Ranskan länsiosassa sijaitsevalla Poitou-Charentesin alueella. Juuston kuori on aluksi ohut, valkoinen ja ryppyinen. Myöhemmin siihen muodostuu siniharmaata hometta ja mahdollisesti myös punertavaa väriä. Juusto on sisältä valkoinen ja se kuivuu ajan myötä.

## Lähteet
Sieppovanga

**Sieppovanga** (*Leptopterus chabert*) on vangoihin kuuluva lintulaji. Lajia tavataan Madagaskarilla.

## Koko ja ulkonäkö
Sieppovanga kasvaa noin 14 cm pitkäksi. Sukupuolet muistuttavat toisiaan ulkonäöltään. Lajin pää, selkä, siivet ja pyrstö ovat sinertävän mustat. Silmien ympärillä on sininen rengas. Alajin *L. c. schistocercus* pyrstön reunasulat ovat valkoiset. Sieppovangan rinta ja vatsa ovat valkoiset.  

## Levinneisyys ja elintavat
Sieppovangaa tavataan lähes koko Madagaskarilla. Lajin elinympäristöä ovat useantyyppiset metsät. Lintu liikkuu tavanomaisesti noin muutaman kymmenen yksilön parvina. Sieppovangan ravintoa ovat hyönteiset. Laji rakentaa kuppimaisen pesän korkealle puuhun. Lisääntymiskausi on elokuulta joulukuulle.

## Lähteet
Louis Banks

**Louis Banks** (synt. **Dambar Bahadur Budaprithi**, ; s. 11. helmikuuta 1941 Darjeeling) on intialainen jazzpianisti, säveltäjä ja sanoittaja.

Banksin vanhemmat olivat nepalilaisia maahanmuuttajia. Hänen isänsä oli muusikko Pushkal Budaprithi, joka muutti nimensä George Banksiksi ja opetti musiikkia myös pojalleen. Pojan nimi vaihdettiin Louis Banksiksi jo tämän lapsuusaikana. Nimi valittiin Louis Armstrongin mukaan. Banks opiskeli lapsena klassista pianonsoittoa, minkä lisäksi hän alkoi soittaa trumpettia ja kitaraa. Hän valmistui Darjeelingin St. Joseph's Collegesta. Banks alkoi saavuttaa suosiota muusikkona siirryttyään jazziin. Muutettuaan Kolkataan hän perusti The Louis Banks Brotherhood -kokoonpanon. Sittemmin Banks on esiintynyt muiden muassa Yolande Bavanin, Charlie Marianon, Charlie Byrdin ja Dizzy Gillespien kanssa. Hän on 1970-luvulta lähtien toisinaan yhdistänyt esityksiinsä elektroniikkaa. Banks on tehnyt yhteistyötä R. D. Burmanin kanssa ja toiminut muun muassa yhtyeessä Silk.

Banks on säveltänyt muun muassa Doordarshanin tunnussävelmän sekä elokuvamusiikin esimerkiksi elokuvaan *[[An August Requiem]]*. Hän on juontanut omaa radio-ohjelmaansa. Banks meni 23. heinäkuuta 1972 naimisiin Loraine-nimisen naisen kanssa ja sai neljä lasta, joista kahdesta tuli ammattimaisia muusikoita.

## Lähteet
Jean-François Stévenin

**Jean-François Stévenin** (1944–2021) oli ranskalainen näyttelijä ja elokuvaohjaaja. Hän on työskennellyt kymmenissä elokuvissa vuodesta 1968 lähtien. Ensimmäiset kymmenen vuotta hän oli kameran takana, aluksi Alain Cavalierin assistenttina.

Stévenin näytteli elokuvassa *Lune froide*, joka kilpaili vuoden 1991 Cannesin elokuvajuhlilla.

Hän kuoli 27. heinäkuuta 2021 Neuilly-sur-Seinen sairaalassa 77-vuotiaana.

Hän opiskeli HEC Parisisssa ja työskenteli lähes kaikissa elokuva-alan ammateissa. Hän ohjasi kolme pitkää elokuvaa *Passe montagne* 1978, *Double messieurs* 1986 ja *Mischka* 2002.

## Lähteet

## Aiheesta muualla
Earendel

**Earendel** (myös **WHL0137-LS**) on kaukaisin yksittäinen tiedossa oleva tähti Maasta katsottuna, ja se sijaitsee Valaskalan tähdistössä. Se sijaitsee WHL0137-zD1-galaksissa noin 28 miljardin valovuoden päässä Maasta. NASA tiedotti sen löytymisestä 30.3.2022. Tutkijaryhmä arvioi samana päivänä julkaistussa tutkimuksessa, että tähden massa on noin 50 kertaa Auringon massa. Tähti on noin kaksi kertaa kuumempi kuin Aurinko. Valolta on kulunut 12,9 miljardia vuotta tulla sieltä Maahan, mutta maailmankaikkeuden laajenemisesta johtuen tähti on nykyään paljon kauempana kuin 12,9 miljardia valovuotta. Tähti oli mahdollista havaita gravitaatiolinssi-ilmiön ansioista.

Ennen Earendelin löytämistä kaukaisin tunnettu tähti Maasta katsoen oli Icarus.

## Lähteet
Langevågin kirkko

**Langevågin kirkko** () on Sulan kunnassa Møren ja Romsdalin läänissä Norjassa sijaitseva kivinen pitkäkirkko vuodelta 1948.
## Lähteet

## Aiheesta muualla
Kåre Nymark

**Kåre Nymark jr.** (s. 22. heinäkuuta 1974 Langevåg) on norjalainen jazztrumpetisti. Hän valmistui Norjan valtiollisesta musiikkikorkeakoulusta vuonna 2000. Hän on soittanut muun muassa Ytre Suløens Jass-ensemlessa, Funky Buttissa ja Nymark Collectivessa.
## Lähteet

## Aiheesta muualla
Fighter

**Fighter** tarkoittaa muun muassa seuraavaa:

* ”Fighter”, vuoden 2024 Luxemburgin euroviisuedustuskappale, esittäjänä Tali
* *[[Fighter (elokuva)|Fighter]]*, vuoden 2024 intialainen toimintaelokuva.
Pavitra Jayaram

**Pavitra Jayaram** (1988/1989 Hanakere, Mandyan piirikunta, Karnataka – 12. toukokuuta 2024 Divitipally, Mahbubnagarin piirikunta, Telangana) oli intialainen näyttelijä, joka esiintyi kannadan ja telugun kielillä.

Jayaram syntyi ja varttui Karnatakan osavaltiossa. Ennen uraansa näyttelijänä hän työskenteli myyjänä, kodinhoitajana ja kirjastoapulaisena. Jayaram aloitti uransa televisiossa kannadankielisessä sarjassa *Jokali*. Teluguksi hän esiintyi ensimmäisen kerran sarjassa *Ninne Pelladatha* vuonna 2018. Jayaram esiintyi myös sarjoissa *Robot Family*, *Neeli*, *Radha Ramana* ja *Gaalipata*. Kuuluisaksi hän tuli varsinkin Thilottaman roolista telugunkielisessä televisiosarjassa *[[Trinayani]]*. Jayaram esiintyi myös elokuvissa *Melobba Mayavi* (kannadaksi), *Manjari* (kannadaksi) ja *[[Buchinaidu Kandriga]]* (teluguksi).

Jayaram kuoli 35-vuotiaana auto-onnettomuudessa ollessaan matkustajana autossa, joka törmäsi bussiin. Hänen miehensä, näyttelijä Chandrakanth loukkaantui onnettomuudessa lievästi.. Myös Jayaramin serkku ja kuljettaja loukkaantuivat.

## Lähteet

## Aiheesta muualla
*
William Backhouse Astor

**William Backhouse Astor** (19. syyskuuta 1792 New York City, Yhdysvallat – 24. marraskuuta 1875 New York City, Yhdysvallat) oli yhdysvaltalainen liikemies. Hän oli John Jacob Astorin, Astor-suvun omaisuuden luojan, vanhin poika. Hän rakennutti lähes tuhat taloa New Yorkiin, ja häntä kutsuttiin "New Yorkin vuokraisännäksi". Hän perusti Astorin kirjaston (nykyään osa New York Public Librarya) isänsä testamentilla ja omilla lahjoituksilla.

## Elämä ja ura
Astor kävi 16-vuotiaaksi asti koulua ja työskenteli vapaa-ajallaan ja lomillaan isänsä apuna kaupassa. Hänet lähetettiin sitten Heidelbergiin, ja kahden vuoden kuluttua hän lähti Göttingeniin vuonna 1810 ja valitsi tuutorikseen oppilaan, joka myöhemmin tunnettiin nimellä Chevalier Bunsen, jonka kanssa hän myös matkusti. Palattuaan New Yorkiin 23-vuotiaana hänen isänsä ryhtyi harjoittamaan Kiinan-kauppaa ja otti hänet osakkaaksi. Yhtiö tunnettiin nimellä John Jacob Astor & Son vuodesta 1815 vuoteen 1827. Jälkimmäisenä vuonna yritys, joka oli yksi Kiinan kaupan suurimmista, lopetti toimintansa, Astorit vetäytyivät Kantonin kaupasta ja perustivat American Fur Companyn, jonka pääjohtajana toimi William B. Astor, vaikka isä osallistui aktiivisemmin liiketoimintaan. Yhtiö tuotti useiden vuosien ajan suuria voittoja. Lopulta vanhempi Astor vetäytyi yrityksestä, ja pian hänen poikansa seurasi häntä, eikä kumpikaan heistä enää siitä lähtien osallistunut turkiskauppaan. Kun John Jacob Astor kuoli vuonna 1848, hän teki vanhimmasta pojastaan ainoan perijänsä, vaikka hän huolehti hyvin muista sukulaisistaan. William oli jo ennestään rikas, sillä hän oli menestynyt liike-elämässä ja saanut sedältään Henryltä 500 000 dollarin omaisuuden ja isältään Astor House -nimisen talon omistusoikeuden. William B. Astor, joka oli tuolloin 56-vuotias, omistautui valtavan omaisuuden säilyttämiseen ja kasvattamiseen. Hän lisäsi isänsä testamenttiin Astorin kirjastoa varten 250 000 dollarin summan. Rakennus valmistui hänen johdollaan toukokuussa 1853. Vuonna 1855 hän lahjoitti viereisen tontin ja pystytti sille samanlaisen rakennuksen, joka valmistui vuonna 1859. Seuraavaksi hän lahjoitti 50 000 dollaria kirjojen hankintaan. Hän paneutui kirjaston hallintoon monien vuosien ajan. Isänsä tavoin hän sijoitti kiinteistöihin, jotka sijaitsivat pääasiassa Manhattanilla Central Parkin laidalla, 4. ja 7. Avenuen välissä, ja niiden arvo nousi nopeasti. Noin kolmentoista vuoden ajan ennen vuotta 1873 hän harjoitti laajalti rakennustoimintaa, kunnes suuri osa hänen siihen asti tyhjillään olleesta maastaan oli täynnä enimmäkseen ensimmäisen luokan taloja. Hänen sanottiin omistavan vuonna 1867 jopa 720 taloa, ja hän oli myös kiinnostunut rautatie-, hiili- ja vakuutusyhtiöistä. William B. Astorin lahjat ja testamentit Astorin kirjastolle olivat arvoltaan yhteensä noin 550 000 dollaria. Muiden hyväntekeväisyyslahjoitusten lisäksi hän antoi 50 000 dollaria St. Luke's -sairaalalle. Hänen omaisuutensa, jonka arvoksi arvioitiin sata miljoonaa dollaria, jaettiin testamentilla hänen kahden poikansa John Jacob Astor III:n ja William Backhouse Astor nuoremman kesken.

## Lähteet

## Aiheesta muualla
Sulaposten

**Sulaposten** on norjalainen vuonna 1946 perustettu paikallislehti, jonka kotikunta on Sula. Lehti ilmestyy paperisena kerran viikossa. Vuosina 1967–1974 Sulaposten ilmestyi talousvaikeuksien vuoksi vain satunnaisina erikoisnumeroina.
## Lähteet

## Aiheesta muualla
* Lehden verkkosivut
Faisal Kapadia

**Faisal Kapadia** (; s. 29. kesäkuuta 1971 Karachi) on pakistanilainen laulaja-lauluntekijä, kitaristi ja säveltäjä.

Kapadia perusti vuonna 1988 Bilal Maqsoodin kanssa popduon Strings, josta tuli yksi Pakistanin suosituimmista yhtyeistä. Stringsin hajottua vuonna 2021 Kapadia teki yhteistyötä rapduo Young Stunnersin kanssa. Vuonna 2024 ilmestyi hänen ensimmäinen sooloalbuminsa *Zindagi Jahaan Le Jaaye*. Albumilla esiintyvät myös Zoha Zuberi ja libanonilainen Krystel Dib.

Kapadia on säveltänyt elokuvamusiikkia, musiikkia televisio-ohjelmiin ja jinglejä.

## Lähteet

## Aiheesta muualla
*
Arvida

**Arvida** on naisen etunimi, joka pohjautuu miehennimeen Arvid. Vuosina 1986–1992 Arvidalla oli Ruotsin almanakassa nimipäivä 31.&nbsp;elokuuta.

Digi- ja väestötietoviraston mukaan Suomessa on toukokuuhun 2024 mennessä tilastoitu noin 70–90 Arvida-nimistä naista.

## Lähteet
PlayStation VR2

**PlayStation VR2** (lyhyesti **PS VR2**) on Sony Interactive Entertainmentin kehittämät virtuaalitodellisuuslasit, jotka julkaistiin 22. helmikuuta 2023.

Laite suunniteltiin yhteensopivaksi PlayStation 5 -pelikonsolin kanssa. PlayStation VR 2 kykenee näyttämään kuvan sekä virtuaalilaseissa että televisiossa yhtäaikaisesti joko peilaamalla virtuaalilaseihin välitetyn näkymän televisioon tai näyttämällä täysin eri kuvan jota voidaan käyttää kaksinpeliin. PlayStation VR 2:sta voidaan käyttää joko DualSense -ohjaimella tai PlayStation VR2 Sense -liikeohjaimilla.

## Lähteet
Carcinoma in situ

**Carcinoma in situ** (CIS) on onkologiassa syövän varhainen vaihe, joka on vielä rajoittunut alkuperäiseen kohtaan eikä ole levinnyt ympäröiviin kudoksiin. Varhainen havaitseminen parantaa potilaan ennustetta. Carcinoma in situ -diagnoosi antaa varoituksen mahdollisesta syövästä ja tarjoaa mahdollisuuden tehokkaaseen hoitoon ja syövän etenemisen estämiseen. CIS voi esiintyä eri elimissä ja kudoksissa, kuten ihossa, rintarauhasissa, keuhkoissa, virtsarakossa ja kohdunkaulassa.

## Diagnoosi ja hoito
Carcinoma in situ voi olla vaikea havaita, koska se ei yleensä aiheuta oireita. Usein se havaitaan rutiinitutkimusten tai seulontojen yhteydessä, kuten ihon tarkastuksessa, mammografiassa, papa-kokeessa tai virtsarakon tähystyksessä. Kun epäillään CIS:ää, lääkäri suorittaa lisätutkimuksia, kuten kudosnäytteen ottamisen (biopsian).

Carcinoma in situ voidaan yleensä hoitaa, jos se havaitaan varhaisessa vaiheessa. Hoitovaihtoehdot riippuvat CIS:n sijainnista ja laajuudesta, mutta ne voivat sisältää kirurgisen poiston, sädehoidon, paikallisen lääkehoidon tai valvotun seurannan. Ennuste CIS:n hoidossa on yleensä erittäin hyvä, ja useimmat potilaat toipuvat täysin ilman syövän uusiutumista.
Yara Shahidi

**Yara Sayeh Shahidi** (s. 10. helmikuuta 2000 Minneapolis, Minnesota) on yhdysvaltalainen näyttelijä ja elokuvatuottaja. Hän aloitti uransa kuusivuotiaana ja nousi suuren yleisön tietoisuuteen ABC-kanavan tilannekomediasarjassa *[[Black-ish]]*, jossa hän näyttelee perheen vanhinta tytärtä Zoey Johnsonia. Shahidi voitti roolistaan NAACP-palkinnon. Saman palkinnon hän sai samasta roolista spin-off -sarjassa *[[Grown-ish]]*.

Shahidin äiti on afroamerikkalaista syntyperää ja isä iranilainen. Hänellä on kaksi nuorempaa veljeä, Sayeed ja Ehsan. Shahidin isä oli muusikko Princen päävalokuvaajia ja perhe muutti Kaliforniaan isän työn perässä, kun Shahidi oli neljävuotias.

Shahidin näyttelijänura alkoi kuusivuotiaana, kun hän alkoi esiintyä muun muassa McDonald’sin, Ralph Laurenin, Targetin, Disneyn ja Guessin mainoksissa. Hänen ensimmäinen televisioesiintymisensä oli *[[Entourage]]ssa* vuonna 2007. Shahidi sai ensimmäisen palkintoehdokkuutensa Young Artistin saajaksi ensimmäisestä valkokangasroolistaan elokuvassa *[[Imagine That]]* (2009).

Shahidi näytteli Helinä-keijua elokuvassa *[[Peter Pan ja Leena]]* (2023). Hänen ensimmäinen aikuispääroolinsa oli elokuvassa *[[The Sun Is Also a Star]]* (2019). Shahidi valmistui Harvardin yliopistosta vuonna 2022.

## Filmografia

## Lähteet
SOCAR

**Azerbaidžanin tasavallan valtion öljy-yhtiö** (, **ARDNŞ**; ) eli **SOCAR** on Azerbaidžanin valtion omistama fossiiliyritys. Se myy muun muassa raakaöljyä, raakaöljytuotteita ja maakaasua.

SOCAR on ollut Azerbaidžanin suurin yritys ja suurin veronmaksaja. Rahaa on siirretty yrityksen ja valtion kassan välillä suuria määriä; vuonna 2018 yhtiö tuloutti valtiolle 1,425 miljoonaa manatia, mutta sai samaan aikaan tukia 1,486 miljoonaa manatia. Kolme neljäsosaa yhtiön tuotoista tulee Sveitsistä.

Vuoden 2024 presidentinvaalin alla Azerbaidžan ilmoitti yllättäen että se aikoo osittain yksityistää SOCARin.

## Lähteet

## Aiheesta muualla
*
Handlová

**Handlová** on kaupunki Slovakiassa Prievidzan piirikunnassa Trenčínin alueella. Kaupunki sijaitsee Slovakian keskiosissa, ja Handlovkajoki virtaa sen halki. Kaupungissa asui vuoden 2021 väestönlaskennan mukaan 16&nbsp;199 ihmistä. Handlová tunnetaan kaivosteollisuudestaan. 

Handlován perustamisasiakirja annettiin 8. maaliskuuta 1376, jolloin kuningas Ludvig I antoi Henrick Krickerille luvan perustaa uusi asutus. Noin 300 perhettä saapui Kremnicasta Handlováan. Alkuperäiset asukkaat olivat saksalaistaustaisia.

Handlován tienoilta kaivettiin hiiltä jo 1700-luvun toisella puoliskolla, kun sitä kaivettiin Bojnicen linnan tarpeisiin. Varsinainen ammattimainen kaivostoiminta aloitettiin 1909, ja toisen maailmansodan aikana Handlován hiilikaivos oli Slovakian ainoa. Saksalaiset karkotettiin sodan jälkeen, jolloin Handlován asukasluku putosi 12&nbsp;800:sta 4&nbsp;000:nteen. Handlová sai kaupungin aseman vuonna 1960.

Elokuussa 2009 Handlován kaivosonnettomuudessa kuoli kaksikymmentä henkilöä. 15. toukokuuta 2024 Slovakian pääministeri Robert Fico joutui Handlovássa murhayrityksen uhriksi.

## Väestö

## Lähteet

## Aiheesta muualla

* Viralliset sivut
Cécile Vogt-Mugnier

**Augustine Marie Cécile Vogt-Mugnier** (27. maaliskuuta 1875 Annecy – 4. toukokuuta 1962 Cambridge) oli ranskalainen neurologi, joka loi tieteellisen uransa enimmäkseen Saksassa.

Vogt-Mugnier aloitti lääketieteen opiskelun Pariisissa 18-vuotiaana. Hän tapasi vuonna 1899 Oskar Vogtin, jonka kanssa meni naimisiin ja muutti Berliiniin. Vogt-Mugnier sai Pariisissa tohtorin arvon väitöskirjalla neuroanatomiasta vuonna 1900. Hän perusti miehensä kanssa Berliiniin Neurobiologisches Laboratoriumin, jota pidetään maailman ensimmäisenä aivotutkimukselle omistettuna erikoisinstituuttina. Vuonna 1931 Neurobiologisches Laboratorium yhdistettiin Berlin-Buchin Kaiser Wilhelm -instituuttiin. Vogt-Mugnier lähti miehensä kanssa Berliinistä kansallissosialistien noustua valtaan. Pariskunta kuitenkin jatkoi työtään vuodesta 1937 lähtien yksityisessä Institut für Hirnforschung und Allgemeine Biologiessa Titisee-Neustadtissa. Pariskunta kuului Gustav Krupp von Bohlen und Halbachin ystäviin ja sai tämän suojelun turvin jatkaa työskentelyään natsi-Saksassa.

Vogt-Mugnier teki miehensä kanssa merkittäviä havaintoja neuroanatomian ja neuropatologian aloilla. Heidän työnsä keskittyi pitkälti kliiniseen ja vertailevaan neuroanatomiaan, nisäkkäiden aivojen *Reizphysiologien* ("ärsykefysiologian") tutkimukseen sekä evoluutiobiologiaan pohjautuneeseen geenitutkimukseen. Vuodesta 1924 Vogt-Mugnier toimitti miehensä kanssa lehteä *Journal für Psychologie und Neurologie*, jonka uudeksi nimeksi tuli vuonna 1954 *Journal für Hirnforschung*. Hän kuului vuodesta 1932 Saksan tiedeakatemiaan ja sai vuonna 1950 Itä-Saksan kansallispalkinnon. Vogt-Mugnier oli kolmetoista kertaa ehdolla lääketieteen Nobel-palkinnon saajaksi. Hän sai kunniatohtorin arvot Albert-Ludwigs-Universität Freiburgista, Jenan yliopistosta ja Humboldt-yliopistosta.

Vogt-Mugnier sai ennen Oskar Vogtin tapaamista Claire-nimisen tyttären. Pariskunnan avioliitosta syntyivät tyttäret Marthe ja Marguerite Vogt, jotka vanhempiensa tavoin tulivat tunnetuiksi tieteellisistä ansioistaan. Vogt-Mugnier muutti miehensä kuoltua Marthe-tyttärensä luo Cambridgeen.

## Lähteet
Christian Blangstrup

**Johan Christian Blangstrup** (1857–1926) oli tanskalainen kirjailija ja toimittaja. Hän toimi 1875–1902 upseerina. Kirjailijana hänen tuotantonsa painottuu historiallisiin teoksiin, joita ovat muun muassa *Christian VII og Caroline Mathilde* (1890) ja *Begivenhederne i Norden i efteraaret 1788* (1889). Blangstrup oli vuodesta 1891 tanskalaisen tietosanakirjan *[[Salmonsens Konversationsleksikon]]in* toimittaja ja 1902–1912 *[[Berlingske Tidende]]n* päätoimittaja.

## Lähteet

## Aiheesta muualla
Reino Laakkonen

**Reino Laakkonen** (20. syyskuuta 1932 Rääkkylä – 24. kesäkuuta 2005 Hyvinkää) oli suomalainen liikemies ja autoliike Veljekset Laakkosen perustaja.

## Perhe
Reino Laakkonen oli yrittäjä Tauno Laakkosen ja Aili Laakkosen poika. Hänen veljensä oli yrittäjä Yrjö Laakkonen. Laakkosen poika on sijoittaja Mikko Laakkonen.

## Ura
Reino Laakkonen perusti isänsä Tauno Laakkosen kanssa Joensuun Autokalusto Ay:n vuonna 1960. Reino Laakkosesta tuli yrityksen toimitusjohtaja samana vuonna. Uusi yritys loi pohjan Veljekset Laakkosen perustamiseksi. Reino Laakkonen omisti veljensä Yrjö Laakkosen kanssa enemmistön Pohjois-Karjalan kirjapainosta, joka tunnetaan nykyään nimellä PunaMusta Media Oyj. Laakkonen oli useiden vuosien ajan Pohjois-Karjalan tulotilastojen kärjessä.

Laakkonen tunnettiin erittäin säästeliäänä ja vaatimattomana kansanmiehenä, joka ei antanut menestyksen nousta päähän.

Laakkonen menehtyi juhannusaattona 72-vuotiaana Hyvinkään Kytäjän kartanolla vuonna 2005, jonka Laakkoset olivat ostaneet vuonna 1994.

## Lähteet
Nicolai Eigtved

**Nicolai Eigtved** (4. kesäkuuta 1701 – 7. kesäkuuta 1754) oli tanskalainen rokokooarkkitehti. Hän opiskeli useissa Euroopan maissa vuosina 1723–1735 ja Tanskaan palattuaan oli mukana Christiansborgin suunnittelussa. Hänen vastuullaan olivat muun muassa kuninkaan asunto, linnan kappeli ja pääsisäänkäynti. Eigtved eteni urallaan hovirakennusmestariksi, ja hänen päätyönään pidetään Kööpenhaminassa sijaitsevaa Frederiksstadenin kaupunginosaa, johon kuuluu muun muassa Amalienborgin linna. Hieman ennen kuolemaansa vuonna 1754 Eigtved nimitettiin Tanskan kuninkaallisen taideakatemian ensimmäiseksi johtajaksi. 
## Kuvia

Amalienborg - Schlossplatz 1.jpg|Kristian VII:n palatsi
Amalienborg Palace 6.jpg|Yleiskuva Frederiksstadenista, taustalla Marmorikirkko
Prinsens Palae Copenhagen.jpg|Prinssipalatsi, jossa toimii nykyisin Tanskan kansallismuseo

## Lähteet

## Aiheesta muualla
Zone

**Zone** voi viitata seuraaviin:

* Zone, kunta Italiassa
* Zone, antiikin aikainen kaupunki Traakiassa
* *[[Zone (EP)|Zone]]*, Park Ji-hyon EP-levy vuodelta 2023
* Zone, japanilainen rock-yhtye
* Zone, suomalainen kvintetti
* Zone-dieetti, ruokavalio
Huset på Christianshavn

**Huset på Christianshavn** oli Danmarks Radion vuosina 1970–1977 tuottama ja esittämä komediasarja, joka kuvasi kööpenhaminalaisen talon asukkaiden elämää. Sarjaa kuvattiin 84 jaksoa, ja se oli aikansa suosituimpia.

Rottehullet.JPG|Sarjan hahmojen kantapaikka "Rottehullet".

## Lähteet
Heinrich Wenck

**Heinrich "Henry" Emil Charles Wenck** (10. maaliskuuta 1851 Aarhus – 3. helmikuuta 1936 Charlottenlund) oli tanskalainen arkkitehti, joka suunnitteli monia rautatieasemia, mukaan lukien Kööpenhaminan rautatieaseman. Suuri osa hänen rakennuksistaan edustaa kansallisromantiikkaa, mutta myöhemmässä vaiheessa Wenck käytti myös kertaustyylejä, kuten uusklassismia ja uusbarokkia.
## Töitä

Helsingör Station april 2010.jpg|Helsingørin rautatieasema (1891)
Holstebro Station 01.jpg|Holstebron rautatieasema (1905)
The land of the midnight sun. Copenhagen Station seems to be saying just that.jpg|Kööpenhaminan rautatieasema (1911)
Centralpostbygningen 01.jpg|Kööpenhaminan postitalo (1912)

## Lähteet

## Aiheesta muualla
Gabriela Hermélyová

**Gabriela Hermélyová** (10. kesäkuuta 1932 Košice – 15. elokuuta 2016 Bratislava) oli slovakialainen swinglaulaja ja -pianisti.

Hermélyová teki ensimmäiset äänityksensä Gejza Toperczerin yhtyeen kanssa vuonna 1951. Hän muutti Bratislavaan vuonna 1954 ja äänitti kappaleen "Ty nie si môj typ" Ján Siváčekin orkesterin kanssa. Hermélyová esiintyi usein Bratislavassa vuonna 1958 perustetussa Tatra-kabareeteatterissa. Hän lähti vuonna 1959 Gustáv Offermannin orkesterin kanssa konserttikiertueelle Romaniaan ja myöhemmin Suomeen. Vuonna 1966 Hermélyová osallistui ensimmäiseen Bratislavská lýra -kilpailuun laululla "Mám ho rada". Vuonna 1971 hän äänitti Gustav Bromin orkesterin kanssa profiilialbumin *Najkrajšia spomienka*. 1970-luvun puolenvälin jälkeen Hermélyová esiintyi harvemmin. Hän kuitenkin teki 1980-luvulla useita äänityksiä Bratislava Big Bandin kanssa. Lisäksi hän esiintyi televisio- ja radio-ohjelmissa.

Hermélyován yhteistyökumppaneiden joukossa olivat Siloš Pohanka, Branislav Hronec, Jaroslav Laifer, Karel Vlach, Juraj Velčovský, Ivo Pavlík ja Ostravan radion orkesteri. Hänen tunnetuimpiin lauluihinsa kuuluvat "Skryl sa mesiac", "Nie som žiarlivá", "Na konečnej stanici", "Môj ideál", "Májovou záhradou", "Namaľuj mi dúhu", "Najkrajšia spomienka" ja "Dievča z Ipanemy".

## Lähteet
Bonanno Pisano

**Bonanno Pisano**, myös **Bonannus** tai **Bonanus**, oli italialainen arkkitehti ja kuvanveistäjä. Hänet on mainittu Pisan kaltevan tornin mahdollisena suunnittelijana. Sen rakennustyöt alkoivat 1173, mutta lopullisesti se valmistui vasta 1350. Bonannus on lisäksi valanut Pisan tuomiokirkon pronssiovet (1180), samoin Sisilian Monrealen tuomiokirkon ovet 1186. Jälkimmäiseen hän on merkinnyt nimensä.


The Leaning Tower of Pisa SB.jpeg|Pisan kalteva torni
Main bronze door - Cathedral of Monreale - Italy 2015.JPG|Monrealen tuomiokirkon ovi


## Lähteet

## Aiheesta muualla
August Belmont

**August Belmont** (8. joulukuuta 1816 Alzey, Saksa – 24. marraskuuta 1890 New York City, Yhdysvallat) oli saksalaissyntyinen yhdysvaltalainen pankkiiri, diplomaatti, poliittinen johtaja ja urheilu- ja taidemesenaatti, joka oli "kullatun aikakauden" keskeinen hahmo.

## Elämä ja ura
Belmont kävi koulunsa Frankfurtissa ja työskenteli useiden vuosien ajan Rothschildien palveluksessa heidän pankkiiriliikkeessään kyseisessä kaupungissa ja myös Napolissa. Vuonna 1837 hän asettui New Yorkiin Rothschildien amerikkalaiseksi asiamieheksi. Eräästä naisesta syntynyt riita johti kaksintaisteluun, jossa hänet ammuttiin ja hän vammautui loppuelämäkseen. Vuodesta 1844 vuoteen 1850 hän toimi Itävallan hallituksen pääkonsulina New Yorkissa, mutta koska hän ei hyväksynyt Unkarin Itävallalta saamaa kohtelua, hän erosi virastaan. Vuonna 1853 hänet nimitettiin Yhdysvaltain asiainhoitajaksi Haagiin, ja vuonna 1854 hänestä tuli siellä ministeriresidentti. Hän erosi tehtävästään vuonna 1858 neuvoteltuaan ensin erittäin tärkeän konsulisopimuksen, josta ja muista diplomaattisista palveluista hän sai Washingtonin ulkoministeriön erityiskiitokset. Hän asui useita vuosia New Yorkissa, jossa hän harjoitti pankkitoimintaa. Hänet tunnettiin taidemesenaattina, ja hänen taidekokoelmansa oli yksi kaupungin hienoimmista. Belmont oli suuresti kiinnostunut politiikasta. Vuonna 1860 hän oli valtuutettuna Etelä-Carolinan Charlestonissa pidetyssä demokraattien puoluekokouksessa, jossa hän kannatti aktiivisesti Stephen A. Douglasin presidenttiehdokkuutta. Hän toimi tuosta vuodesta vuoteen 1873 demokraattien kansallisen komitean puheenjohtajana. Hän tuki tarmokkaasti unionia sisällissodan aikana ja vaikutti voimakkaasti pohjoisen puolesta Englannin ja Ranskan kauppiaisiin ja rahoittajiin. Hän oli kahdenkymmenen vuoden ajan American jockey-kerhon puheenjohtaja ja New Yorkin muiden kerhojen huomattavin jäsen. Hänestä tuli Yhdysvaltain kansalainen, ja hän meni naimisiin kommodori Matthew C. Perryn tyttären kanssa. Hän oli mukana pystyttämässä Perryn pronssipatsasta Newportiin, Rhode Islandiin. Belmont oli yksi aikansa rikkaimmista amerikkalaisista. Hänen tuhlaileva elämäntyylinsä inspiroi tiettävästi Beaufortin hahmoa Edith Whartonin teoksessa *[[The Age of Innocence]]*. Hän oli myös merkittävä hahmo englannintäysiveristen laukkakilpailujen perustamisessa Yhdysvaltoihin. Hän rahoitti merkittävällä tavalla ensimmäisen Belmont Stakesin, joka on osa Triple Crown -kilpailukolmikkoa. Kilpailu nimettiin myöhemmin hänen kunniakseen. Belmontin vanhin poika, Perry Belmont oli kongressin jäsen ja toimi Yhdysvaltain Espanjan-lähettiläänä 1888–1889. Toinen poika, August Belmont Jr. osallistui merkittävästi New Yorkin metron rahoittamiseen ja rakentamiseen.

## Lähteet

## Aiheesta muualla
Ydinasesalkku

**Ydinasesalkku** on joidenkin valtioiden käyttämä salkku, jossa on maan ydinaseiden laukaisemiseen tarvittava välineistö. Salkkua pidetään jatkuvasti mahdollisimman lähellä valtion päämiestä tämän matkustaessa.

Ydinasesalkkujen käyttötapa ja sisältö vaihtelee maittain, eikä jokainen ydinaseita omaava valtio käytä sellaista.

## Venäjä
Venäjän presidentin ydinasesalkku (koodinimi: **Tšeget**) mahdollistaa yhteydenoton valtion ylimpiin virkamiehiin, kun tehdään päätöstä ydinaseiden käytöstä. Tšeget on yhteydessä Kazbek-kommunikaatiojärjestelmään, jolla saadaan yhteys kaikkiin tarvittaviin henkilöihin ja virastoihin mahdollisen ydinaselaukaisupäätöksen sattuessa.

## Yhdysvallat

Yhdysvaltain presidentin ydinasesalkku, viralliselta nimeltään **Presidential Emergency Satchel**, tai yleiseltä kutsumanimeltään **nuclear football** (*ydinjalkapallo*) tai pelkkä **football** (*jalkapallo*) on presidentin mukana jokaisella matkalla. Sitä kantaa tehtävään koulutettu ja valtuutettu upseeri. Presidentin ja varapresidentin salkkujen lisäksi Valkoisessa talossa säilytetään yhtä varasalkkua. Salkkujen sisältö on luokiteltu salaiseksi, mutta tiettävästi ne sisältävät muun muassa Yhdysvaltain eri ydinasetyyppien valintaluettelon ja niiden laukaisukoodit.

Zero Halliburton-yhtiön valmistamat alumiinivuoratut nahkasalkut painavat noin 20 kg ja toisinaan näkyvissä olevasta antennista on päätelty niiden sisältävän jonkin viestintävälineen.

## Lähteet

## Aiheesta muualla

* The Presidential Nuclear "Football" From Eisenhower to George W. Bush
Tinyhawk & Bizzarro

**Tinyhawk & Bizzarro** on suomalainen yhtye, joka soittaa kitaravetoista instrumentaalimusiikkia.

Yhtyeen musiikkia säveltää soolokitaristi Jenni Kinnunen. Kinnusen liityttyä Markus Väisäsen Bizzarro-kokoonpanoon nimeksi otettiin Tinyhawk & Bizzarro. Kokoonpanon esikoisalbumi *[[Nekorok]]* ilmestyi 29.9.2023 Humu Recordsin julkaisemana. Yhtye teki ensiesiintymisensä televisiossa Suuren journalistipalkinnon gaalassa maaliskuussa 2024. Yhtyeeseen kuuluu Väisäsen ja Kinnusen lisäksi basisti Teemu Aho, sekä rumpali Jaakko Pöyhönen.

## Diskografia
;Albumit
**[[Nekorok]]* 2023
**Neko-A-Sekai* 2025

## Jäsenet
* Jenni Kinnunen - kitara
* Markus Väisänen - kitara
* Teemu Aho - basso
* Jaakko Pöyhönen - rummut

## Palkinnot
* Vuonna 2024 yhtye palkittiin Indie Awards -tapahtumassa vuoden tulokkaana.
* Vuonna 2024 yhtye palkittiin Teosto-palkintolla Jenni Kinnusen sävellyksistä sekä Kinnusen ja työryhmän sovituksista Tinyhawk & Bizzarron levyllä *Nekorok.* Palkinto oli jaettu yhdessä Minna Leinosen *[[...and we are rotating with it]]* -sävellyksen kanssa*.*

## Lähteet

## Aiheesta muualla
* Verkkosivut
* Humurecords
Robert Kaliňák

**Robert Kaliňák** (s. 11. toukokuuta 1971 Bratislava, Tšekkoslovakia) on slovakialainen poliitikko ja moninkertainen ministeri. Hän on toiminut maansa puolustusministerinä lokakuusta 2023 lähtien. 

Siviiliammatiltaan Kaliňák on juristi.

## Ura
Valmistuttuaan konetekniikan korkeakoulusta vuonna 1989 Kaliňák opiskeli lakia Kaarlen yliopiston oikeustieteellisessä tiedekunnassa vuoteen 1995 saakka. Tämän jälkeen hän on työskennellyt ajoittain lakimiehenä ja yksityisyrittäjänä.

Kaliňák oli yksi sosiaalidemokraattisen Smer-SD puolueen perustajajäsenistä vuonna 1999. Puolueen hallitukseen hänet valittiin vuonna 2001 ja sen varapuheenjohtajaksi hänet valittiin vuonna 2004.

Slovakian kansalliseen neuvostoon Kaliňák valittiin vuoden 2002 vaaleissa. Robert Ficon ensimmäisessä hallituksessa hänet nimettiin maan sisäministeriksi, missä tehtävässä hän toimi täyden nelivuotiskauden. Hän palasi sisäministeriksi vuoden 2012 vaalien jälkeen ja jatkoi tehtävässä Smerin voitettua vuoden 2016 parlamenttivaalit.

### Ero sisäministerin tehtävästä 2018
Toimittaja Ján Kuciakin murhan nostattamien mielenosoitusten jälkeen ​​maaliskuussa 2018 Kaliňák pakotettiin eroamaan ministerinpestistään, minkä jälkeen hän siirtyi rivikansanedustajaksi. Saman vuoden lopussa hän luopui puolueensa varapuheenjohtajan asemasta, mutta jatkoi sen hallituksen jäsenenä.

Slovakian vuoden 2023 parlamenttivaaleissa Smer nousi jälleen maan suurimmaksi puolueeksi ja Kaliňák nimettiin puolustusministeriksi Ficon neljänteen hallitukseen.

## Oikeustapaukset
Kaliňák oli syytettynä rikollisryhmän perustamisesta ja vallan väärinkäytöstä, mutta Slovakian valtakunnansyyttäjä hylkäsi syyteet elokuussa 2023.

## Yksityiselämä
Kaliňák syntyi Tšekkoslovakiaan kuuluneessa Bratislavassa merimiehen ja bulgarialaistaustaisen opettajan perheeseen vuonna 1971. Hänen veljensä Milan on soittanut Taktici nimisessä rockyhtyeessä.

Kaliňák on naimisissa ja hänellä on vaimonsa kanssa kaksi poikaa.

## Lähteet

## Aiheesta muualla
Germain Boffrand

**Germain Boffrand** (1667–1754) oli ranskalainen arkkitehti. Hän oli rokokoon keskeisiä suunnittelijoita Ranskassa ja ensimmäinen huomattava ranskalainen taiteilija, joka Pariisista käsin teki töitä ulkomailla, lähinnä Lothringenissa, kun useat ulkomailla toimivat ranskalaiset mestarit olivat sitä ennen valmistelleet maaperää ranskalaiselle maulle. Opettajansa Jules Hardouin-Mansartin kuoltua 1708 Boffrand sai jatkuvasti suuria tehtäviä, mutta hän oli samalla vaikutusvaltainen opettaja Académie royale d'architecturessa ja jatkoi François Blondelin taiteellisia perinteitä.

Boffrandin teoreettisissa kirjoituksissaan ja 1745 julkaisemassaan *Livre d’architecturessa* suuntaviivaksi asettama "jalo yksinkertaisuus" ei aina ole joka suhteessa sopusoinnussa hänen omien töidensä kanssa. Fasadeissaan hän kylläkin, kuten yleensä muutkin rokokoon aikaiset arkkitehdit Ranskassa, suosii klassista yksinkertaisuutta ja ihailee palladiolaisuutta. Pohja- ja sisäsuunnitteluissa ja koristelussa hän sen sijaan toimii varsin vapaasti, loistavimmin Pierre-Alexis Delamairin yhdistämien Hôtel de Soubisen (myöhemmin Archives nationales) ja Hôtel de Rohanin sisäkoristelussa. Etenkin alakerran kuuluisa soikiosali on myöhäisrokokoon (régence-tyylin) viehättävimpiä mestariteoksia Ranskassa ja Boffrandin päätyö Pariisissa.

Boffrand suunnitteli lisäksi useita ylhäisön asuintaloja (hôtels), joista merkittävin on Hôtel de Montmorency kaartuvine fasadeineen ja muine pohjasommittelu-uutuuksineen. Boffrandin huomattavimmat työt sijaitsevat Lothringenissa, jossa hän herttuan yliarkkitehtina Nancyssa rakensi muun muassa katedraalin, Hôtel de la Monnayen sekä Nancyn, Lunévillen (päättämistyöt) ja Harouén herttualliset linnat. Baijerin vaaliruhtinaalle Boffrand suunnitteli muun muassa metsästyslinnan. Epävarmempaa sen sijaan on hänen osuutensa Würzburgin linnan ehdotuksiin, vaikka hän nimeääkin ne omiksi töikseen. Italiassa lähellä Torinoa olevan Stupinigin palatsin pohja lienee Boffrandin suunnittelema.

## Lähteet

## Aiheesta muualla
Philip Danforth Armour

**Philip Danforth Armour** (16. toukokuuta 1832 Stockbridge, New Yorkin osavaltio, Yhdysvallat – 6. tammikuuta 1901 Chicago, Illinois, Yhdysvallat) oli yhdysvaltalainen liikemies, jonka liiketoimien ansiosta Chicagosta tuli maailman lihanjalostusteollisuuden pääkaupunki.

## Elämä ja ura
Armour kävi koulua Cazenovian akatemiassa, Cazenoviassa, New Yorkissa, työskenteli useita vuosia isänsä maatilalla ja lähti vuonna 1852 pienen seurueen kanssa maitse Kaliforniaan. Suuri osa matkasta kuljettiin jalan. Seuraavien neljän vuoden aikana hän loi siellä omaisuutensa perustan kaivostoiminnassa. Vuonna 1856 hän ryhtyi ystävänsä Frederick S. Milesin kanssa harjoittamaan päivittäistavaroiden tukkukauppaa ja provisiotoimintaa Milwaukeessa. Hän ennakoi Yhdysvaltain sisällissodan loppupuolella sianlihan hinnan jyrkkää laskua ja tienasi lähes 2 miljoonaa dollaria ostamalla sianlihaa halvalla ja myymällä sitä paljon kalliimmalla New Yorkissa. Vuonna 1863 hänestä tuli sianlihaa jalostaneen Armour, Plankington & Co -yrityksen johtaja. Yrityksen pääkonttori oli Milwaukeessa. Hän sai myös suuren osuuden yrityksestä H. O. Armour & Co., jonka oli perustanut hänen veljensä Herman Ossian Armour. Se aloitti viljan välitysliikkeenä ja perusti vuonna 1868 myös suuren sianlihan jalostamon. Tämän yrityksen, jonka nimi muutettiin Armour & Co.:ksi vuonna 1870, johtajaksi Armour tuli vuonna 1875. Hän kehitti useita teurastustekniikoita, teurasjätteiden käytön ja lihasäilykkeiden myynnin. Kun jäähdytysjärjestelmä otettiin käyttöön 1880-luvulla, hän perusti jakelutehtaita itäisiin kaupunkeihin ja alkoi viedä lihatuotteita Eurooppaan. Liiketoiminta kehittyi niin nopeasti, että vuonna 1901 yhtiö työllisti 11 000 työntekijää. Armour osallistui moniin hyväntekeväisyyshankkeisiin, perusti Chicagoon vuonna 1892 Armour Institute of Technologyn (nykyään Illinois Institute of Technology) ja Chicagossa sijaitsevan Armour Flats -hankkeen, jonka tarkoituksena oli tarjota edulliseen vuokraan hyviä koteja työläisille ja heidän perheilleen. Hän antoi myös runsaasti varoja Chicagossa toimivalle Armour Mission -järjestölle, jonka hänen veljensä Joseph Armour perusti vuonna 1881. Kuollessaan Philip D. Armourin yksityisomaisuuden oletettiin olevan yli 50 miljoonaa dollaria. Armourin yritys jatkoi poikansa Jonathan Ogden Armourin johdolla. Hänen jäädessä eläkkeelle vuonna 1923 yritys oli maailman suurin lihateollisuussyritys.

## Lähteet

## Aiheesta muualla
Brun geitost

**Brun geitost** on norjalainen vuohen maidosta tehty juusto. Se on tyypiltään ruskea juusto. Sen valmistu aloitetaan mahdollisimman nopealla valmistusmenetelmällä. Juustoa kypsennetään rautapannulla uunissa 10–12 tuntia. Sen maku on imelä, tyypillinen vuohenjuuston maku.

## Lähteet
Hvit geitost

**Hvit geitost** on norjalainen vuohen maidosta tehty juusto. Se on tyypiltään kova juusto. Juuston eri kypsyysasteet vaihtelevat tuoreuden, happamuuden ja maun suhteen. Hvit geitost on maultaan mieto. Se sopii käytettäväksi yrttien kanssa. Se on samantapainen kuin parmesaani, pecorino tai manchego.

## Lähteet
Jäneskeitaan tuulivoimapuisto

**Jäneskeitaan tuulivoimapuisto** on Satakunnassa Siikaisten Otamon kylässä sijaitseva tuulivoimapuisto, jossa toimii 8 tuulivoimalaitosta. Niiden kokonaiskapasiteetti on 26 megawattia ja vuosituotanto on noin 84 gigawattituntia . Tuulivoimapuiston on rakentanut TuuliWatti Oy ja sen omistaa Gigawatti Oy . Tuulivoimapuiston kustannusarvio oli 40 miljoonaa euroa.

## Yleistä
Tuulivoimapuisto sijaitsee Siikaisten Otamon kylästä kolme kilometriä luoteeseen päin Jäneskeitaan suoalueelle lähelle Merikarvian puoleista kuntarajaa. Tuulipuiston pituus on 3,0 kilometriä, leveys 1,0 kilometriä, ja kaikki voimalaitokset sisällensä sulkevan alueen pinta-ala on 1,7 neliökilometriä. Voimala-alueella sijaitsee paikannimillä ilmaistuna Kurkikeitaalla, Pitkäjärvellä, Valkkijärvellä, Valkkijärvenkankaalla ja Lehtiladonkallioilla.

Tuulivoimalaitokset ovat tanskalaisen Vestaksen valmistamaa V126-mallia, jonka napakorkeus on 137 metriä , tuuliturbiinin halkaisija 126 metriä, ja jonka kapasiteetti on 3,3 megawattia. Voimalat sijaitsevat 43–50 metrin korkeudella mpy.

Voimaloiden tuottama sähkö johdetaan maakaapeleissa voimala-alueen eteläpuolella sijaitsevalle omalle sähköasemalle. Sieltä tuotetun sähkön jännite nostetaan 110 kilovoltin jännitteeseen ja se johdetaan alueen eteläpuolelta ohittavaan siirtolinjaan.

## Historiaa
### Suunnittelu ja rakentaminen
Tuulivoimapuiston osayleiskaava on julkaistu toukokuussa 2013. Maaliskuussa 2014 uutisoitiin, että Tuuliwatti Oy rakentaisi Siikaisiin kahdeksan tuulivoimalaitoksen tuulipuiston. Tuulipuiston rakentaminen ajoittui vuoteen 2014 ja se valmistui vuoden 2015 alussa.

### Uutiset
Tuulivoimapuiston avajaisia vietettiin elokuussa 2015. Kullekin tuulivoimalaitokselle annettiin avajaisissa paikallisten lasten nimiä: Iida, Minttu, Luca, Benjamin, Miika, Elmeri, Eetu-Poju ja Topi.

Elokuussa 2015 uutisoitiin, että tuulivoimapuistosta oli jätetty kuntaan kaksi valitusta johtuen niiden aiheuttamasta melusta. Toinen perheistä kertoi muuttaneensa asunnostaan pois terveyshaittoihinsa vedoten. Marraskuussa 2016 uutisoitiin, että pois muuttaneita perheitä olisi Merikarvian puolella useita. Muut asukkaat sen sijaan eivät kokeneet tuulipuistoa terveydelleen haitallisena.

Vuonna 2017 tultiin Pohjois-Satakunnan peruspalveluyhtymässä mittauksiin perustuen siihen tulokseen, ettei tuulivoimapuisto aiheuta toiminnalla terveyshaittoja alueen asukkaille.

Enersense solmi Gigawatin kanssa huoltosopimuksen vuosille 2022–2027.

## Katso myös
* Luettelo Suomen tuulivoimaloista

## Lähteet
Flusilatsoli

**Flusilatsoli** (C16H15SiN3F2) on silaaneihin ja triatsolijohdannaisiin kuuluva orgaaninen yhdiste. Yhdistettä voidaan käyttää maataloudessa fungisidina.

## Ominaisuudet, valmistus ja käyttö
Huoneenlämpötilassa flusilatsoli on väritöntä kiteistä ainetta. Se ei juurikaan liukene veteen, mutta liukenee esimerkiksi etyyliasetaattiin ja hiilivetyihin. Yhdisteen fungisidiset ominaisuudet perustuvat siihen, että se estää sienten tarvitseman ergosterolin biosynteesiä. Flusilatsoli tehoaa useisiin sieniin.

Flusilatsolisynteesin ensimmäisessä vaiheessa kloorimetyylidikloorisilaani ja p-bromifluoribentseeni reagoivat butyylilitiumin läsnä ollessa. Muodostunut yhdiste reagoi seuraavassa vaiheessa 1,2,4-triatsolin kanssa muodostaen flusilatsolia. Toinen tapa on p-bromifluoribentseenin, metyylidikloorisilaanin, formaldehydin ja 1,2,4-triatsolin reaktio.

Flusilatsolia käytetään sienitautien torjuntaan muun muassa vilja-, omena-, sokerijuurikas- ja viinirypäleviljelmillä. Se on hyväksytty käytettäväksi esimerkiksi Yhdysvalloissa ja Kanadassa, mutta ei Euroopan unionin alueella.

## Lähteet

## Aiheesta muualla
* Human Metabolome Database (HMDB): Flusilazole 
* Toxin and Toxin Target Database (T3DB): Flusilazole 
* Kyoto Encyclopedia of Genes and Genomes (KEGG): Flusilazole
Svenska Akademiens ordbok

**Svenska Akademiens ordbok** (lyh. **SAOB**) on Ruotsin akatemian julkaisema 39-osainen ruotsin kielen koko historiallisen sanaston vuodesta 1521 kattava hakuteos, jonka ensimmäinen nide ilmestyi vuonna 1898 ja viimeinen syksyllä 2023. Päivitystyö aloitettiin heti kirjasarjan valmistumisen jälkeen, sillä monet alkupään sanat ovat vanhentuneet tai saaneet uusia merkityksiä. Esimerkiksi hakusana *antenn* kertoo ainoastaan tuntosarvista, sillä nykyaikaisia antenneja ei vuonna 1900 vielä ollut.

Kunkin sanan kohdalla kerrotaan muun muassa sen ääntämys, taivutus ja etymologia. Lisäksi selitetään sanan merkitys ja historiallinen kehitys sekä annetaan käyttöesimerkkejä.

Sanakirjan verkkoversio avattiin vuonna 1997.

## Triviaa
Sanakirjan kaikissa osissa on yhteensä 33&nbsp;111 sivua ja ne painavat 107 kiloa. Hakusanoja on yhteensä 511&nbsp;960. Pisimmät hakusanat ovat 39-kirjaimiset *afdelningsområdeslandstormsbefälhafvare* ja *rullföringsområdesbefälhavarebefattning*. Aakkosjärjestyksessä viimeinen hakusana on *öxla*, joka tarkoittaa lisääntymistä. Sitä ei ole käytetty 1500-luvun jälkeen.

## Lähteet

## Aiheesta muualla

* Verkkoversio
Marta Roure

**Marta Roure** (s. 16. tammikuuta 1981 Andorra la Vella) on andorralainen laulaja.

Roure syntyi musikaaliseen perheeseen. Hänen isänsä Jordi Roure i Torra on työskennellyt trumpetistina ja big band -johtajana. Hänen äitinsä Anna on työskennellyt pianonsoiton opettajana. Roure opiskeli musiikkia Andorrassa sekä musiikkiteatteria ja commedia dell'artea Barcelonassa. Hän on laulanut monissa kokoonpanoissa, joihin ovat kuuluneet hänen isänsä johtama Big Band d'Andorra ja hänen omat yhtyehankkeensa Jacob Díazin kanssa.

Vuonna 2003 Roure osallistui Euroviisujen esikarsintaohjelmaan 12 Punts, jonka toteuttivat yhteistyössä Ràdio i Televisió d'Andorra ja Katalonian TV3. Roure valittiin kilpailijaksi Eurovision laulukilpailuun 2004 Andorran ensimmäisenä euroviisuedustajana. Hänen kilpailukappaleensa "Jugarem a estimar-nos" oli ensimmäinen katalaaninkielinen euroviisukappale. Roure ei päässyt finaaliin vaan jäi 18. sijalle 23:n osallistujan joukossa. Hän sai kaikki kaksitoista pistettään Espanjalta. Euroviisujen jälkeen Roure julkaisi albumin *Nua*. Hän jatkoi opiskelua musiikkikomediaan erikoistuneessa Youkali-oppilaitoksessa ja Col·legi de Teatre de Barcelonassa. Hän oli mukana esittämässä muun muassa Vicent Andrés Estellésin teosta *Coral Romput* Escena Nacional d'Andorrassa.

Roure on sittemmin muun muassa työskennellyt Katalonian opetusministeriössä. Hänellä on kaksi lasta: Julen (s. 2002) ja Ixent (s. 2016).

## Lähteet